ཕྲེང་རིང་སྤོ་བོ་ལགས་ཁོང་རང་གི་མིའི་གཤིས་ཀ་དེ་ཧ་ལམ་སྡུག་པ་ཤོད་མ་མྱོང་བ་ལྟ་བུ་རེད།གནས་ཚུལ་གང་ཡང་ཡོང་གི་ཡོད་ཀྱང་མི་གཞན་ལ་མ་འགྲིགས་མ་འཐུས་པ་མི་ཤོད་མཁན་གྱི་མི་ཡ་རབས་དང༌།སེམས་བཟང་པོ།ཡག་པོ་ཞིག་རེད།གཉིས་ནས་སྔ་མོ་བོད་ལ་ཡིན་ན་ཕྲེང་རིང་ཁོང་ཚོའི་གྲས་ཀླད་པ་དཀར་པོའི་གྲལ་ལ་བརྩིས་ཏེ་ཆོས་དད་ཨེ་ཡོད་ཟེར་མཁན་ཡོད་ཀྱང༌།དོན་ལ་ཁོང་རང་ཆོས་དད་ཧ་ཅང་ཆེན་པོ་ཡོད།གཙོ་ཆ་ཤོས་ཁོང་གིས་བོད་སྤྱི་དོན་ལ་ལས་ཀ་ཧུར་ཐག་བྱས་ཏེ་བསོད་ནམས་ཆེན་པོ་བསགས་ཡོད་པས་སྐྱེ་གནས་བཟང་པོ་ཞིག་ཡོང་རྒྱུ་ཡིན་པ་ཐག་ཆོད་པ་རེད།ངས་དེ་འདྲ་དྲན་བྱུང་ལ་བསམ་བློའི་ནང་ལ་ཚོར་སྣང་ཤུགས་ཆེ་བྱུང༌།